Public procurement notice: Modification Of A Contract/Concession During Its Term
Published: 2022-09-21
Buyer: Länsi-Uudenmaan hyvinvointialue
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Sosiaali- ja terveydenhuoltoa ja pelastustoimea koskevan uudistuksen toimeenpanosta ja sitä koskevan lainsäädännön voimaanpanosta annetun lain (616/2021) 25 §:ssä säädetään kuntaa sitovien sopimusten ja vastuiden siirtymisestä hyvinvointialueelle. Pykälän 1 momentin mukaan hyvinvointialueelle siirtyvät sosiaali- ja terveydenhuollon sekä pelastustoimen järjestämiseen liittyvät sopimukset 1 päivästä tammikuuta 2023, jolleivät hyvinvointialue ja kunta toisin sovi.
Espoon kaupunki ja FCG Talent Oy ovat allekirjoittaneet 19.3.2019 sopimuksen rekrytoinnin ohjelmisto- ja ylläpitopalveluiden toimittamisesta (4102/2018). FCG Talent Oy sulautui 1.1.2021 lukien FCG Consulting Group Oy:hyn. Sulautumisen myötä sopijapuoli muutettiin FCG Finnish Consulting Group Oy:ksi 24.1.2021 tehdyllä sopimusmuutoksella.
Espoon kaupunki on ilmoittanut FCG Finnish Consulting Group Oy:lle 1.2.2022 siirtävänsä sopimuksen rekrytoinnin ohjelmisto- ja ylläpitopalveluiden toimittamisesta (4102/2018) (”Alkuperäinen Sopimus") osittain Länsi-Uudenmaan hyvinvointialueelle. Länsi-Uudenmaan hyvinvointialueen aluevaltuusto on tehnyt 29.03.2022 päätöksen (3/2022, 25 §), vastaanottaa sopimuksen rekrytoinnin ohjelmisto- ja ylläpitopalveluiden toimittamisesta (4102/2018). Siirron myötä Länsi-Uudenmaan hyvinvointialueesta tulee Alkuperäisen Sopimuksen mukainen tilaaja koskien siirrettävää sopimuskokonaisuutta.
Kyseessä on rekrytointijärjestelmä, jolla hallinnoidaan avointen työpaikkojen ilmoittamista ja rekrytointiprosessia, ja jossa hakijat voivat hakea paikkoja. Järjestelmässä voidaan hallinnoida myös sijaisten rekrytointia.
Sosiaali- ja terveydenhuoltoa ja pelastustoimea koskevan uudistuksen toimeenpanosta ja sitä koskevan lainsäädännön voimaanpanosta annetun lain (616/2021) 25 §:ssä säädetään kuntaa sitovien sopimusten ja vastuiden siirtymisestä hyvinvointialueelle. Pykälän 1 momentin mukaan hyvinvointialueelle siirtyvät sosiaali- ja terveydenhuollon sekä pelastustoimen järjestämiseen liittyvät sopimukset 1 päivästä tammikuuta 2023, jolleivät hyvinvointialue ja kunta toisin sovi.
Toiminnan käynnistäminen ja järjestelmän integroiminen muihin olemassa oleviin järjestelmiin uudessa organisaatiossa vaikuttaa sopimuksen kokonaishintaan. Kertaluontoisia maksuja koskevissa sopimusmuutoksissa on kyse jatkuvien palvelujen siirron edellyttämistä muutoksista ja mahdollisten käyttöönottoon liittyvien lisähankintojen kustannuksista. Niiden yhteissumma alittaa palveluhankintoja koskevan EU-kynnysarvon ja on alle 10 prosenttia Alkuperäisen Sopimuksen arvosta.
Jatkuvia maksuja koskevissa sopimusmuutoksissa on kyse sosiaali- ja terveydenhuoltoa ja pelastustoimea koskevasta uudistuksesta johtuvista muutoksista, kun osa Espoon kaupungin tehtävistä siirtyy lailla Länsi-Uudenmaan hyvinvointialueelle. Jatkuvia maksuja koskevat sopimusmuutokset perustuvat Sopijapuolten välisen Sopimuksen mukaisiin Sopimuksen siirtoehtoihin sekä julkisista hankinnoista ja käyttöoikeussopimuksista annetun lain (1397/2016, ”hankintalaki”) 136 § 2 mom. 1. kohtaan. Jatkuvat palvelut ja kertaluontoiset maksut ylittävät niille vuosille 2022 ja 2023 varatun osuuden kokonaishankinnasta ja näin ollen kyseessä on oleellinen sopimusmuutos, joka perustuu hankintalain 136 § 2 momentin 2 kohtaan.
Sopimuskumppanin vaihtaminen ei ole mahdollista taloudellisista ja teknisistä syistä, sillä sopimus perustuu Espoon kaupungin kanssa jaettavaan sopimukseen, joka perustuu voimaanpanolain 25 §:ään. Ohjelmistopalvelun toimintojen siirtäminen Espoosta Länsi-Uudenmaan hyvinvointialueelle edistää sosiaali- ja terveydenhuollon palveluiden järjestämisvastuun turvallista siirtymää aikataulun ollessa kiireellinen ja rekrytointien ollessa keskeisessä asemassa organisaation tehokkaan toiminnan kannalta


Winner: FCG Finnish Consulting Group Oy